# Specifikáció

## A program rövid ismertetése

A feladat célja egy telefonkönyv alkalmazás tervezése és implementálása, amely lehetővé teszi a felhasználók számára, hogy tárolják és kezeljék a névjegyeket. A program lehetőséget biztosít a névjegyek fájlba mentésére, és több telefonkönyv kezelésére is. Az alkalmazás lehetővé teszi a felhasználók számára a hatékony és egyszerű névjegykezelést, valamint több telefonkönyv kezelését grafikus felületen keresztül.

Rögzíthető adatok:

* Cég-es névjegy
  + Cégnév
  + Cím
  + Telefonszám
  + Adószám
* Személy
  + Vezetéknév
  + Keresztnév
  + Otthoni cím
  + Telefonszám

Műveletek a névjegyeken:

* Keresés
* Szerkesztés
* Törlés
* Listázás

## Funkciók ismertetése

Az indításkor felugró grafikus felületen tudjuk kiválasztani, hogy új telefonkönyvet szeretnénk kiválasztani, vagy egy már meglévőt betölteni. Bárhogy választunk a fő képernyő fog bejönni csak utóbbi opciónál betölti fájlból a mentett névjegyeinket.

A menüsoron az „új névjegy hozzáadása” gomb megnyomása után felugró ablakban adhatjuk meg a névjegy adatait. Adatok megadása után elfogadjuk a hozzáadást, ezután az új névjegy megjelenik a táblázatban. Hibás vagy hiányzok adatok esetén a program jelzi a problémát.

A táblázatban a névjegyeknek a típusa, vezeték és keresztneve, valamint a telefonszáma szerepel, de mellettük található három gomb: részletek, szerkesztés és törlés.

Részletek gombra kattintva egy újabb ablak jelenik meg ahol részletesen a névjegy minden adata kiírásra kerül.

Szerkesztés gombra egy hasonló ablak jelenik meg, mint a részleteknél, csak itt szerkeszteni is tudjuk a kívánt adatokat.

Törlés gombra kattintva szintén egy ablak jelenik meg, de ez csak azt a célt szolgálja, hogy megerősítsük a törlési szándékunkat. Amennyiben ezt elfogadjuk a névjegy törlésre kerül az aktuálisan betöltött telefonkönyvünkből.

A keresés mezőben a névjegyek neve és telefonszáma alapján szűrhetünk a keresés gomb megnyomása után.

## Megoldási ötlet ismertetése

A grafikus megjelenítéshez Java Swing könyvtárt használ a program.

Mentéskor a program „.yml” fájlba menti a névjegyeket szerializálást használva.